CELEX: 62021CN0172
Language: mt
Date: 2021-03-19 00:00:00
Title: Kawża C-172/21: Talba għal deċiżjoni preliminari mressqa mil-Landgericht Köln (il-Ġermanja) fid-19 ta’ Marzu 2021 – EF vs Deutsche Lufthansa AG

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/21
            
         
      Talba għal deċiżjoni preliminari mressqa mil-Landgericht Köln (il-Ġermanja) fid-19 ta’ Marzu 2021 – EF vs Deutsche Lufthansa AG
      (Kawża C-172/21)
      (2021/C 228/27)
      Lingwa tal-kawża: il-Ġermaniż
      
         Qorti tar-rinviju
      
      Landgericht Köln
      
         Partijiet fil-kawża prinċipali
      
      
         Rikorrent: EF
      
         Konvenut: Deutsche Lufthansa AG
      
         Domandi preliminari
      
      
                  1)
               
               
                  Tariffa korporattiva, li hija iktar favorevoli minn tariffa normali (fil-każ ineżami EUR 152,00 minflok EUR 169,00) u li hija bbażata fuq kuntratt qafas bejn kumpannija tal-ajru u kumpannija oħra u li tista’ tiġi rriżervata biss għall-impjegati tal-kumpannija kkonċernata għal finijiet ta’ vjaġġi professjonali, hija tariffa mnaqqsa fis-sens tal-ewwel sentenza tal-Artikolu 3(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), li ma hijiex direttament jew indirettament disponibbli lill-pubbliku?
               
            
                  2)
               
               
                  Fil-każ li tingħata risposta fl-affermattiv għall-ewwel domanda: tali tariffa korporattiva lanqas ma hija programm ta’ min itir ta’ spiss jew programm kummerċjali ieħor ta’ kumpannija tal-ajru jew ta’ kumpannija tal-ivvjaġġar fis-sens tat-tieni sentenza tal-Artikolu 3(3) tar-Regolament Nru 261/2004?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.